CELEX: 62015CN0088
Language: da
Date: 2015-02-20 00:00:00
Title: Sag C-88/15 P: Appel iværksat den 20. februar 2015 af Ferriere Nord SpA til prøvelse af dom afsagt af Retten (Ottende Afdeling) den 9. december 2014 i sag T-90/10, Ferriere Nord mod Kommissionen

4.5.2015   
            
            
               DA
            
            
               Den Europæiske Unions Tidende
            
            
               C 146/23
            
         Appel iværksat den 20. februar 2015 af Ferriere Nord SpA til prøvelse af dom afsagt af Retten (Ottende Afdeling) den 9. december 2014 i sag T-90/10, Ferriere Nord mod Kommissionen
   (Sag C-88/15 P)
   (2015/C 146/30)
   Processprog: italiensk
   
      Parter
   
   
      Appellant: Ferriere Nord SpA (ved avvocati W. Viscardini og G. Donà)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Principalt ophæves dom afsagt af Retten (Ottende Afdeling) den 9. december 2014 i sag T-90/10, for så vidt som den frifandt Kommissionen for Ferriere Nords principale påstand om fuldstændig annullation af Kommissionens beslutning K(2009) 7492 endelig af 30. september 2009, som ændret og suppleret ved Kommissionens beslutning K(2009) 9912 endelig af 8. december 2009.
            
         
               —
            
            
               Som følge heraf annulleres Kommissionens ovennævnte beslutninger.
            
         
               —
            
            
               Subsidiært ophæves dom afsagt af Retten (Ottende Afdeling) den 9. december 2014 i sag T-90/10, for så vidt som den frifandt Kommissionen for Ferriere Nords subsidiære påstand om delvis annullation af Kommissionens beslutning K(2009) 7492 endelig af 30. september 2009, som ændret og suppleret ved Kommissionens beslutning K(2009) 9912 endelig af 8. december 2009, med deraf følgende nedsættelse af den pålagte bøde.
            
         
               —
            
            
               Som følge heraf annulleres Kommissionens ovennævnte beslutninger delvist, og der fastsættes derved en yderligere nedsættelse (i forhold til den af Retten fastsatte) af den pålagte sanktion.
            
         
               —
            
            
               Under alle omstændigheder tilpligtes Europa-Kommissionen at betale sagens omkostninger for begge retsinstanser.
            
         
      Anbringender og væsentligste argumenter
   
   
               I —
            
            
               Åbenbart urigtig gengivelse ifølge sagsakterne af de faktiske omstændigheder og beviserne hvad angår Kommissionen beføjelse til at sanktionere Ferriere Nord — ulovlig, manglende konstatering af de klare modsigelser i begrundelsen af Kommissionens beslutning og af begrundelsesmangel — tilsidesættelse af de regler, der ligger til grund for bevisbyrden.
            
         
               II —
            
            
               Tilsidesættelse af artikel 27 i forordning nr. 1/2003 (1), idet der ikke er foretaget en forudgående forkyndelse af en ny »klagepunktsmeddelelse« — tilsidesættelse af princippet om beskyttelse af den berettigede forventning — åbenbart urigtig gengivelse ifølge sagsakterne af de faktiske omstændigheder og beviserne — tilsidesættelse af retten til forsvar — begrundelsesmangel — tilsidesættelse af retten til høring for høringskonsulenten.
            
         
               III —
            
            
               Tilsidesættelse af Kommissionens forretningsorden (og dermed af den primære og afledte EU-ret om flersprogethed), eftersom høringskonsulentens endelige rapport på det autentiske sprog ligger efter Kommissionens beslutning af 30. september 2009.
            
         
               IV —
            
            
               Varigheden af Ferriere Nords deltagelse i kartellet — retlig fejl ved vurderingen af de faktiske omstændigheder: urigtig gengivelse af beviserne — tilsidesættelse af de almene principper vedrørende bevisbyrden og in dubio pro reo — selvmodsigende begrundelse.
            
         
               V —
            
            
               Tilsidesættelse af proportionalitetsprincippet ved fastsættelsen af grundbeløbet for den bøde, der blev pålagt Ferriere Nord, i forhold til kartellets grovhed og varighed — tilsidesættelse af ligebehandlingsprincippet — begrundelsesmangel.
            
         
               VI —
            
            
               Åbenbart fejlagtig beregning (eller i hvert fald klart upræcis) hvad angår den Ferriere Nord indrømmede bødenedsættelse — urigtig udøvelse af den fuldstændige prøvelsesret udvidet til realiteten — begrundelsesmangel.
            
         
               VII —
            
            
               Ulovlig forhøjelse af bøden som følge af gentagelsestilfælde, hvorved retten til forsvar blev tilsidesat.
            
         
               VIII —
            
            
               Ulovlig forhøjelse af bøden som følge af gentagelsestilfælde på grund af den tid, der var forløbet.
            
         
               IX —
            
            
               Ulovlig forhøjelse af bøden som følge af gentagelsestilfælde, hvorved proportionalitetsprincippet blev tilsidesat.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1, s. 1).